Diari Oficial de la Generalitat Valenciana


Sumari del DOGV 8664, del 25-10-2019 (2019/9955)

RESOLUCIÓ de 17 d'octubre de 2019, de la Universitat de València, per la qual es fa l'oferta pública de quatre places de funcionari o funcionària interins de programa temporal d'investigació: expert INTERREG en gestió (FIPI19-13), Programa INTERACT III Fase II finançat per la Unió Europea a través del Fons Europeu de Desenvolupament Regional - FEDER «Una manera de fer Europa» i dels 28 estats membres, Noruega i Suïssa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8664

Data del DOGV
:   25-10-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/9955


Data del document
:   17-10-2019

Organisme emissor
:   Universitat de València

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 17 d'octubre de 2019, de la Universitat de València, per la qual es fa l'oferta pública de quatre places de funcionari o funcionària interins de programa temporal d'investigació: expert INTERREG en gestió (FIPI19-13), Programa INTERACT III Fase II finançat per la Unió Europea a través del Fons Europeu de Desenvolupament Regional - FEDER «Una manera de fer Europa» i dels 28 estats membres, Noruega i Suïssa. [2019/9955]  
El Rectorat de la Universitat de València, fent ús de les atribucions que li confereix l'article 20, en relació amb l'article 2.2, de la Llei orgànica 6/2001, de 21 de desembre, d'universitats, resol:  
Fer l'oferta pública de quatre places de tècnic superior de gestió d'investigació d'acord amb les bases següents.  
  
Primera. Requisits generals dels aspirants  
1.1. Tenir nacionalitat espanyola o tenir la nacionalitat d'un país membre o ser de qualsevol dels estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el Tractat constitutiu de la Unió Europea; en aquest cas hauran de presentar el resguard d'haver sol·licitat la targeta de residència comunitària.  
  
També s'hi poden presentar aspirants amb nacionalitat diferent de la que s'ha especificat anteriorment, per a la qual cosa només cal complir els requisits que estableix la normativa vigent. En aquest cas, qui obtinga l'adjudicació del lloc de treball ofert haurà d'acreditar almenys el permís de treball i de residència al moment de la contractació.  
1.2. Tenir complerts setze anys el dia en què acaba el termini de presentació de sol·licituds.  
1.3. Posseir la titulació acadèmica que figura en l'annex I o estar en condicions d'obtenir-la abans de la data d'inici del contracte.  
En el cas de titulacions obtingudes a l'estranger que no es troben homologades, es comprometrà a presentar la sol·licitud d'homologació.  
  
En el cas de ser seleccionat o seleccionada el candidat o candidata haurà de presentar la sol·licitud d'homologació o equivalència en el moment del nomenament. El contracte podrà rescindir-se si l'autoritat competent resol que determinats requisits no es compleixen.  
1.4. Quan en l'annex I s'exigisca com a requisit un nivell d'idioma, els cursos reconeguts són els contemplats en la taula d'equivalències d'acreditació d'L2 de la UV, aprovada per l'Acord del Consell de Govern (ACGUV) 45/2013, actualitzat per l'ACGUV 169/2013, actualitzada per la Comissió de Llengües L2 de 2 de desembre de 2015.  
  
1.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
1.6. No estar inhabilitat per a l'exercici de funcions públiques, o no haver estat separat mitjançant un expedient disciplinari de qualsevol administració o treball públic. En el cas d'aspirants la nacionalitat dels quals no siga l'espanyola, hauran d'acreditar, igualment, no estar sotmesos a una sanció disciplinària o condemna penal que els impedisca, en el seu estat, l'accés a la funció pública o, si hi manca, presentar una còpia de la sol·licitud d'emissió, sense perjudici de declaració jurada per part de la persona interessada.  
  
Segona. Sol·licituds (tots els documents s'han de presentar en anglés)  
2.1. Les persones interessades que reunisquen els requisits generals i els que s'assenyalen en l'annex I, han de presentar la sol·licitud, juntament amb el currículum i els documents que acrediten els mèrits al·legats en paper a l'atenció de Tomasz Petrykowski, coordinador de l'Oficina INTERACT Valencia de la Universitat de València (c/ Amadeu de Savoia, 4 46266, 46957 València), al Registre de la Gerència de la Universitat de València (av. Blasco Ibáñez, 13, baixos, 46122 València); a través de qualsevol altre registre auxiliar dels centres universitaris, o per qualsevol dels procediments establerts en l'article 38 de la Llei 30/199, de 26 de novembre.  
Les instàncies presentades a les oficines de Correus s'han de presentar en sobre obert, perquè l'empleat o empleada la segelle, i hi ha de figurar amb claredat el nom de l'oficina i la data. En cas de no fer-ho d'aquesta manera, es considerarà presentada en la data d'entrada en el registre general d'aquesta universitat.  
  
En tots els casos, s'ha de trametre una còpia electrònica en format PDF per correu electrònic a olzkgky.yrgoqxz@ki.bn amb una còpia a hkwlor.fhcbwkpguyh@djnivuwf'eu.net, amb un títol que especifique l'oferta a què s'opta.  
2.2. La instància haurà de reunir els requisits que apareixen en l'annex II. Com a instància, es farà servir el model que facilita el Servei de Recursos Humans i Personal d'Administració i Serveis (RRHH-PAS) de la Universitat de València a les seues dependències de l'avinguda de Blasco Ibáñez, 13, 46540 València; n'hi ha una còpia en la pàgina web http://www.uv.es/pasinvest.  
2.3. El termini de presentació de les instàncies és de deu dies naturals a partir de l'endemà de la publicació d'aquesta resolució en el Diari Oficial de la Generalitat Valenciana (DOGV).  
  
Tercera  
Juntament amb la sol·licitud, les persones interessades han de presentar la documentació següent:  
3.1. Una fotocòpia del document nacional d'identitat o un arxiu amb el document escanejat. Les persones que no tinguen la nacionalitat espanyola, però sí el dret a participar en aquestes proves, han de presentar una fotocòpia del NIE o del document que acredite la seua nacionalitat un arxiu amb el document escanejat.  
3.2. Fotocòpia del títol acadèmic o resguard d'haver abonat els drets d'expedició o un arxiu amb el document escanejat. En cas de titulacions estrangeres, serà necessari acreditar l'homologació o haver-ne iniciat els tràmits o l'equivalència corresponent. Serà obligatori la presentació de la certificació en cas de ser seleccionat.  
  
3.3. Curriculum vitae Europass, amb acreditació dels mèrits mitjançant documents fotocopiats o un arxiu amb els documents escanejats. No cal la compulsa d'aquests documents acreditatius; n'hi ha prou amb la declaració jurada de la persona interessada sobre l'autenticitat dels documents i sobre les dades que figuren en la instància; sense perjudici que en qualsevol moment la comissió o la Universitat puga demanar als aspirants que acrediten la veracitat de les circumstàncies i els documents aportats que hagen estat objecte de valoració.  
3.4. Tres mesos després d'haver acabat el procés de selecció i quan haja estat publicada la proposta de nomenament en la pàgina web http://www.uv.es/pasinvest les persones interessades podran sol·licitar la devolució dels currículums a l'Oficina INTERACT Valencia. Transcorreguts sis mesos, els currículums que resten en aquest servei seran destruïts d'ofici.  
  
Quarta. Sistema selectiu  
4.1. El sistema selectiu consisteix en la valoració del currículum dels aspirants per la comissió avaluadora que figura en l'annex IV, els quals seran valorats per aquesta d'acord amb el barem que figura en l'annex III. La comissió avaluadora podrà demanar l'esmena dels mèrits al·legats en el currículum que no s'hagen justificat documentalment en el termini de presentació d'instàncies.  
4.2. La comissió, si ho considera oportú, pot realitzar una entrevista als aspirants. El nombre dels que passaran a la fase d'entrevista, que serà eliminatòria, serà determinat per la comissió avaluadora.  
  
4.3. Acabat el procediment selectiu, es farà pública la baremació dels aspirants, la proposta de nomenament i la resolució de nomenament de la persona seleccionada en la pàgina web http://www.uv.es/pasinvest.  
4.4. D'aquesta convocatòria es pot establir que els aspirants que s'hi presenten constituïsquen una borsa de treball.  
4.5. La comissió avaluadora pot declarar desert el procediment de selecció si, valorats els mèrits i, si és el cas, realitzada l'entrevista, el perfil dels candidats millor puntuats no s'ajusta totalment al perfil de la plaça i a les necessitats del projecte.  
  
Cinquena. Comissió avaluadora  
5.1. La comissió avaluadora és la que figura en l'annex IV d'aquesta convocatòria.  
5.2. Els membres d'aquesta comissió s'han d'abstenir d'intervenir-hi quan es troben en alguna circumstància de les que fixen els articles 23 i 24 de la Llei 40/2015, d'1 d'octubre, de règim jurídic del sector públic.  
El president o presidenta de la comissió pot demanar als seus membres una declaració expressa de no trobar-se en les circumstàncies que estableixen els articles esmentats.  
5.3. La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no fixats.  
  
5.4. El procediment d'actuació de la comissió s'ha d'ajustar en cada moment a allò que disposa la Llei 40/2015, d'1 d'octubre, de règim jurídic del sector públic.  
5.5. Per a les comunicacions i qualsevol problema que puga sorgir, la comissió avaluadora té la seu al Servei d'Investigació i Innovació-Secció d'I+D+I Internacional de la Universitat de València.  
  
Sisena. Informació respecte de les dades recollides  
6.1. Les dades personals subministrades per l'interessat podran quedar incorporades en un fitxer automatitzat que constitueix la base de dades corresponent a aquest tipus de personal d'aquesta universitat, de conformitat amb el que s'estableix en la Llei 6/2001, de 21 de desembre, d'universitats, modificada per la Llei orgànica 4/2007, de 12 d'abril.  
6.2. El tractament de les dades relacionades amb la gestió d'aquesta convocatòria correspon a la Universitat de València. Delegació Acadèmica del Rectorat per a la Protecció de Dades en la Universitat de València (ed. Rectorat, av. Blasco Ibáñez, 13, València 46774, ubbf@gy.ba).  
6.3. Es preveuen les següents comunicacions de dades personals sense coneixement de la persona afectada: Publicació de les diferents resolucions al tauler oficial de la Universitat de València. Addicionalment, a efectes informatius, podrà publicar-se la resolució en la pàgina web del Servei de Recursos Humans (PAS), l'adreça de la qual és: http://www.uv.es/pasinvest  
6.4. Les dades es conservaran i seran en el seu cas cancel·lades d'acord amb els següents criteris:  
- Les dades dels aspirants es conservaran indefinidament mitjançant la publicació de les resolucions de les diferents fases.  
6.5. Les persones que proporcionen dades tenen dret a sol·licitar al responsable del tractament l'accés a les seues dades personals, la rectificació i la supressió d'aquestes, la limitació i l'oposició a l'hora de tractar-les i la portabilitat. Les persones interessades podran exercir els seus drets d'accés mitjançant l'enviament d'un correu electrònic adreçat a pfsb@gh.na remés des d'adreces oficials de la Universitat de València, o bé mitjançant un escrit acompanyat d'una còpia d'un document d'identitat i, en el seu cas, de la documentació acreditativa de la sol·licitud, adreçat a la Delegació Acadèmica del Rectorat per la Protecció de Dades en la Universitat de València.  
6.6. L'autoritat de control competent per a la tutela dels drets en relació als tractaments realitzats per la Universitat de València és l'Agència Espanyola de Protecció de Dades, carrer de Jorge Juan, 6 (28815 Madrid).  
Lloc web: https://www.agpd.es/portalwebAGPD/index-ides-idphp.php  
6.7. Podeu consultar les nostres polítiques de privacitat en:  
https://www.uv.es/uvweb/universitat/ca/politica-privacitat/responsable-identificacio-titular-web-funcions-1285919116693.htm  
  
Setena. Recursos  
Contra aquesta resolució, que exhaureix la via administrativa, es pot interposar un recurs de reposició, davant del mateix òrgan que l'ha dictada, dins el termini d'un mes, comptador a partir de l'endemà de la notificació o publicació, o un recurs contenciós administratiu, davant dels òrgans de la jurisdicció contenciosa administrativa de la Comunitat Valenciana, dins el termini de dos mesos comptadors de l'endemà de la notificació.  
Contra els actes de la comissió avaluadora es pot interposar un recurs d'alçada, d'acord amb el que fixa la Llei 39/2015, d'1 d'octubre, del procediment administratiu comú de les administracions públiques.  
Així mateix, l'administració, si escau, pot revisar les resolucions del tribunal, d'acord amb l'esmentada norma.  
  
València, 17 d'octubre de 2019.- La rectora, p. d. (DOGV 27.06.2019), el gerent: Juan Vicente Climent Espí.  
  
  
ANNEX I  
Condicions generals del lloc de treball  
  
1. Quatre places de funcionari/ària interí/ina de Programa Temporal Expert INTERREG en Gestió (FIPI19-13), Programa INTERACTIII-FEDER fase II.  
2. Denominació i classificació del lloc de treball:  
Escala tècnica superior de gestió d'investigació  
Grup: A.  
Subgrup: A1.  
Complement de destí: 28.  
Complement específic: E049.  
3. Jornada de treball: 37,5 hores setmanals.  
4. Període del programa d'investigació i objecte:  
Aquest programa té una duració prevista de tres anys i estarà determinada per la disponibilitat pressupostaria. De conformitat amb l'article 16.2 apartat c de la Llei 10/2010, de 9 de juliol, d'ordenació i gestió de la funció pública valenciana, finalitzat aquest termini inicial de tres anys, el nomenament podrà ser prorrogat per un any més sempre que el programa aquest vigent en aquell moment, existisca dotació pressupostaria para allò i s'acredite de forma expressa la necessitat de la pròrroga.  
  
Suport tècnic al programa INTERACTIII-FEDER fase II en l'àrea de Gestió.  
5. Requisits  
Titulació: màster o titulació equivalent.  
Anglés: nivell C1 o certificat equivalent d'una habilitat almenys de C1.  
Disponibilitat per a viatjar dins i fora d'Espanya a curt termini.  
6. Mèrits preferents:  
Els principals mèrits per al lloc inclouen (candidats prioritzats amb experiència Interreg)  
Coneixement profund i comprensió de programes Interreg i el seu context polític.  
Comprensió dels processos de capitalització, estratègies macroregionals o de conca marítima, noves eines per a la cooperació territorial i la seua aplicació als programes Interreg.  
Gran experiència en creació de capacitats, facilitació, gestió de xarxes en l'àmbit europeu, organització d'esdeveniments de capacitació i desenvolupament de materials de capacitació.  
Experiència laboral en equips multiculturals internacionals.  
  
  
ANNEX II  
  
La instància ha de contenir almenys les següents dades:  
1. Dades personals: cognoms i nom, data de naixement, NIF/NIE o passaport, e-mail, telèfon de contacte i domicili.  
2. Denominació del lloc de treball: Escala tècnica superior de gestió d'investigació.  
3. Denominació del Programa temporal d'investigació: Expert INTERREG en gestió (FIPI19-13), Programa INTERACT III-FEDER fase II.  
4. Signatura i data de sol·licitud.  
5. Declaració similar a la següent: «La persona sotasignada declara que són certes les dades que figuren en aquest currículum i assumeix, en cas contrari, les responsabilitats que es puguen derivar de les inexactituds que hi consten».  
6. Ha d'expressar si desitja o no recuperar el seu curriculum vitae.  
7. Ha d'estar adreçada a l'Oficina INTERACT Valencia de la Universitat de València (c/ Amadeu de Savoia, 4, 46858 València).  
  
ANNEX III  
Barem  
  
1. Anys de servei relacionat amb el lloc en diferents administracions públiques europees: fins 1 punt per any, amb un màxim de 3 punts.  
2. Mèrits preferents relacionats en el punt 6 de l'annex I, experiència prèvia i coneixements concrets: baremats com anys d'experiència, fins 6 punts.  
3. Entrevista: fins 1 punt.  
  
  
ANNEX IV  
  
Comissió avaluadora titular  
President: Fernando Sánchez Carmen, cap del Servei d'Investigació i Innovació de la Universitat de València.  
Vocal 1: Guillermo García Bonilla, cap de la Secció de Control Financer, Auditoria i Fons Estructurals d'R+D+I del Servei d'Investigació i Innovació - UV.  
Vocal 2: Montserrat Pons Bisbal, cap de la Secció d'Innovació: Valorització i Emprenedoria del Servei d'Investigació i Innovació - UV.  
Vocal 3: Gemma Calabuig Cháfer, cap de la Secció de Recursos i Programes de Suport d'R+D+I del Servei d'Investigació i Innovació - UV.  
Secretaria: M.ª Ángeles Sanchis Polo, cap de Secció d'R+D+I Internacional del Servei d'Investigació i Innovació - UV.  
  
Comissió avaluadora suplent  
Presidenta: Lucia Echevarria Gil, Vicegerenta d'Investigació, Transferència i Innovació de la Universitat de València.  
Vocal 1: Dolores Blanco López, cap de la Secció d'R+D+I Contractada del Servei d'Investigació i Innovació - UV.  
Vocal 2: Miguel Ángel Bermúdez López, cap de la Secció d'R+D+I Subvencionada del Servei d'Investigació i Innovació - UV.  
Vocal 3: María José Tudela Barceló, cap de la Secció de Gestió de Personal d'Investigació del Servei de Recursos Humans PAS - UV.  
Secretari: Carlos Pomer Monferrer, cap del Servei de Relacions Internacionals i Cooperació - UV.